**Посолството на Република България в Лондон уведомява българските граждани, пътуващи към Обединеното кралство за следните промени в изискванията за внос на стоки - личен багаж :**

Считано от 1 януари 2021 г., при пристигане в Англия, Шотландия и Уелс, пътниците имат право да внасят стоки, съдържащи се в личния им багаж, без за това да трябва да заплащат данъци и такси, при следните лимити :

 Паричните прагове за внос на стоки, различни от стоките, за които се прилагат количествени прагове, са в размер до:

 - **390 британски лири** (или до 270 британски лири, ако пътникът пристига с частен самолет или лодка);

 **Всеки пътник над 17 годишна възраст може да внесе**:

 **Тютюневи изделия, при следните лимите**:

 200 къса цигари, или

 100 пурети, или

 50 пури, или

 250 грама тютюн или

 200 пълнители за електронни цигари

**В случай, че се внасят различни видове тютюневи изделия, същите следва да се разделят така, че напр. да се внесат 100 къса цигари и 25 пури (т.е. двете половини от квотата)!**

 **Алкохол и алкохолни напитки при следните лимити:**

 **Дестилирани и спиртни напитки с обемно алкохолно съдържание над 22 % етилов алкохол:**

4 литра, или

 **Подсилени вина (Шери или Порто), пенливи вина и** д**естилирани и спиртни напитки с обемно алкохолно съдържание не по-високо от 22 % етилов алкохол:**

 9 литра, или

 **Непенливи вина:**

 18 литра или

 **Бира:**

 42 литра

**В случай, че се внасят различни видове алкохол, същите следва да се разделят така, че напр. да се внесат 4,5 литра подсилено вино и 2 литра алкохол с съдържание над 22%етилов алкохол (т.е. двете половини от квотата)!**

**В случай, че бъде надхвърлен определеният количествен лимит, се дължат вносни и акцизни сборове върху цялата стойност на стоките както следва:**

цигари – 16,5% от продажната стойност + 4,90 британски лири за 20 къса цигари

бира – от 2.8% до 7.5% - 19,08 пенса на литър

вино – до 4% - 91,68 пенса за литър

алкохол – 28,74 британски лири за литър

**При пристигане на територията на Северна Ирландия се прилагат други количествени ограничения, както следва:**

800 цигари

200 пури

400 пурети

1 кг тютюн

800 пълнители за електронни цигари

110 литра бира

90 литра вино

10 литра алкохол с обемно алкохолно съдържание над 22 %

20 литра напитки с обемно алкохолно съдържание не по-високо от 22 %